Alla lihthanke piirmäära jääva hanke „Paide linna Lai tn 33 hoone peasissepääsu remont“ hankedokument.

Paide Linnavalitsus (asukoht Järva maakond, Paide linn, Paide linn, Keskväljak 14, 72711 Järva maakond, registrikood 77000246, tel 3850277) teeb pädevatele pakkujatele ettepaneku esitada pakkumus vastavalt hankedokumentides sisalduvatele tingimustele.

1. Riigihanke nimetus: „Paide linna Lai tn 33 hoone peasissepääsu remont“.
2. Hankija (tellija) andmed:
	1. Paide linnavalitsus, Keskväljak 14, Paide.
	2. Kontaktisik: Enn Mäger, Paide Linnavalitsus, Ehituse peaspetsialist, tel: 383 8642, 5077131, enn.mager@paide.ee ).
	3. Küsimuste korral saata küsimus e-postiga. E-posti küsimusele antakse siduv vastus, suuliselt saadud vastus ei pruugi olla siduv.
3. Hanke eesmärk: Paide linna Lai tn 33 hoone peasissepääsu remont.

 

1. Hankelepingu eseme tehniline kirjeldus.
	1. Peasissepääsu katus.
	2. Peasissepääsu katus toetub metallpostidele, hoone põhiosaga ei ole seotud. Katusekonstruktsioone ei ole hanke ettevalmistamise faasis täielikult avatud ja ei ole selle täpne ehitus teada. Vaatluse tulemusel eeldame, et sissepääsu katuse metallraamide vahelise katuseosa kandekonstruktsioon on raudbetoonist, metallraamidest väljapoole jääva osa kandekonstruktsioon on puidust. Katuse läänepoolne serv on tugevalt kohati ära vajunud, on pehme ja vesi valgub läbi katusekatte metallposte mööda alla. Metallpostide läbiviigud katusekattest lekivad. Eeldame katuseserva puitosade mädanemist. Samuti on katusekalle sisuliselt olematu. Katusega seoses tuleb
		1. Eemaldada olemasolev rullmaterjalist katusekate, avada katuse läänepoolne serv, lammutada pehkinud puitkonstruktsioonid ja ehitada uus konstruktsioon, tagades vee äravoolu vihmaveerennidesse. Vajadusel paigaldada uued kinnituskonstruktsioonid olemasolevate metallpostide ja katuse raudbetoonosa külge. Katuse osa rullmaterjali aluskiht veekindel vineer ca 20 mm. Anda katuse pealispinnale ca 3-4 %-line kalle, et tagada sademevee äravool vihmaveerennidesse, vältides selle voolamist kontrollimatult üle katuse serva. Katta katus 2-kihilise SBS kattega. Puhastada ja värvida katuse ja varikatuse raamistiku metallkonstruktsioonid ilmastikukindla valgust ja soojust tagasipeegeldava värviga. Korrastada vihmaveerennid, demonteeritud laeplekkide, liistude jne korrektne tagasipanek. Kontrollida katuse esiserva, tagaserva ja idaserva seisukorda.
		2. Vahetada välja samal viisil katuse esi- ja tagaserva ning idapoolse serva puitkonstruktsioon. Töö tegelik vajadus selgub pärast katusekatte eemaldamist. Konstruktsioonide piisava tugevuse korral on poolte kokkuleppel või tellija nõudmisel nende osade vahetus osaliselt või täielikult ära jätta. Sel juhul arvutatakse ümber ka tellija poolt tasumisele kuuluv summa.
		3. Käesolevas kirjelduses määratlemata detailne lahendus kooskõlastatakse tellijaga tööde käigus.
	3. Hoone peatrepp.
		1. Vahetada välja trepi astmeplaadid ja trepi usteesise platvormi plaadid analoogsete plaatide vastu.
		2. Vahetada välja trepiastme esiserva plaadid („varvaslauad“) analoogsete plaatidega.
		3. Vahetada välja trepi sisemiste külgede „põsed“ analoogsete plaatidega.
		4. Vahetada välja või korrastada trepi välimiste põskede plaadid. Läänepoolne on nii lagunenud, et kindlasti vahetada. Idapoolset võib korralikult remontida ja lisakinnitada.
		5. Säilitada korrektselt (taastada) jalapühkimisrestide süvendid. Lubatud jätta olemasolevad restid, restid peavad olema kergesti eemaldatavad restialuse puhastamiseks.
		6. Kõigi plaatide vahetamisel ja täiendaval kinnitamisel lähtuda:
			1. Kogu plaadipind peab olema kinnitatud aluspinnale (plaadiseguga, liimiga, hermeetikuga jne. Ei ole lubatud kinnitada üksikute segupätsikestega nii, et plaadi ja plaadialuse pinna vahele jääks tühi ruum, mis soodustab plaadi purunemist näiteks löögi tagajärjel.
			2. Kõik plaatide liitekohad peavad olema tihendatud hermeetikuga, et välistada vee sissepääsu konstruktsioonidesse.
			3. Plaaditavatele pindadele ette näha minimaalsed kalded, mis välistavad loikude tekkimise trepiastmetele ja trepiplatvormile.
		7. Remontida või vahetada välja trepi keskel olev R/V terasest käsipuu algsele tasemele.
		8. Katust kandvad metallpostid puhastada vanast värvist ja pahtlist, korrastada keevituskohad, kruntida ja värvida esialgsega samas toonis. Värv peab olema ette nähtud metallpindade välisvärvimiseks, tugeva pinnaga, võimalikult kulumiskindel.
	4. Kõik kasutatavad materjalid ja detailid ning kasutatav tehnoloogia peavad olema ette nähtud vastava eesmärgiga kasutamiseks, olema veekindel ja vastu pidama paljudele külmumis-ja sulamistsüklitele.
	5. Kõik tööd tehakse vastavalt heale ehitustavale ja tulem peab sobima antud hoonega.
	6. Kui pakutava remondi tulem jääb visuaalselt või konstruktsiooniliselt erinev esialgsest, kooskõlastada pakutav lahendus enne tööde alustamist tellijaga.
	7. Tööd teostatakse sobivate ilmastikutingimustega.
	8. Tööde koosseisu kuuluvad ka need tööd ja tegevused, mis tavapäraselt kuuluvad analoogsete tööde koosseisu (objekti piiramine ja tähistamine, et vältida kõrvaliste isikute sattumist töömale nii objekti kahjustamise vältimiseks kui ka isikute kaitsmiseks vastavate ohtude eest), objekti jooksev ja tööde lõpetamise järgne koristus, prügi äravedu, enda poolt rikutud haljastuse jne taastamine esialgsel kujul jne. Pakkuja ei eelda, et kasutusvalmis objekti valmimiseks teeb töid või kulutusi veel keegi peale töövõtja.
	9. Tööde teostamiseks vajaliku elektri, vee kindlustab tellija hoones olemasolevate väljavõtete baasil. Spetsiaalsete väljavõtete rajamise kohustus tellijal puudub.
	10. Enne pakkumuse esitamist pakkuja tutvub hoolega remonditavate objektidega, määrab vastavad töömahud, arvestab vastavate töötingimustega.
	11. Hoone peasissepääsu sulgemine remonttöödeks takistab oluliselt hoone kasutamist. Seetõttu on eelistatud võimalikult lühiajaline tööde teostamise periood, mis jääb ajavahemiku 15.06.2024 kuni 31.08.2024 vahele.
	12. Alternatiivsete tehniliste lahendustega pakkumuste esitamine on lubatud. Sel juhul lisab pakkuja pakkumusele alternatiivse lahenduse kirjelduse.
2. Hankelepingu põhilised tingimused
	1. Eduka pakkumuse teinud isikuga (isikutega) sõlmitakse hankeleping.
	2. Hankelepingu sõlmimisel rakendatakse hankedokumendis ja selle lisades toodud nõudeid ja tingimusi.
	3. Kõik hankelepingu täitmisega seotud otsesed ja kaudsed kulud sisalduvad lepingu maksumuses ja need kannab töövõtja, kui hankedokumendist ei tulene teisiti.
	4. Hankelepingut rahastatakse Paide linna eelarvest. Tasumine toimub ühekordselt peale kõigi tööde lõpetamist 20 päeva jooksul peale tellija poolt aktsepteeritud akti ja töövõtja poolt läbi arvekeskuse esitatud arve alusel, kui ei lepita teisiti kokku.
	5. Tellijal ei ole kohustust tasuda eelnevalt kokku leppimata lisatööde ja -kulutuste eest.
	6. Tellijal on õigus (enne tasumist) nõuda töövõtjalt selgitusi ja/või dokumente tööde ja kasutatud materjalide kohta.
	7. Edukaks tunnistatud pakkuja on kohustatud hankelepingu 7 päeva jooksul edukaks tunnistamisest. Nõude pakkujapoolse rikkumise puhul on hankijal õigus see pakkumus tagasi lükata ja viia läbi uus pakkumuste hindamine või korraldada uus hange.
3. Pakkujale esitatavad kvalifikatsiooninõuded ning kvalifikatsiooni kontrollimine.
	1. Pakkujate individuaalse seisundi nõuded.
		1. Hankijal on õigus mitte ei sõlmida hankelepingut isikuga ja kõrvaldada ta hankemenetlusest mis tahes aja, kui tal on riiklike maksude võlg üle 100 euro. Hankija kontrollib nõude täitmist Maksu- ja Tolliameti andmebaasist.
	2. Pakkuja majanduslik ja finantsseisund
		1. Pakkuja peab olema piisava majandusliku võimekusega. Nõue on täidetud, kui tema 2022. aasta netokäive on vähemalt 100 000 eurot. Pakkuja esitab vastava näitaja pakkumuse koosseisus või väljavõtte aastaaruandest netokäibe kinnitamiseks.
	3. Pakkujate ja taotlejate tehniline ja kutsealane pädevus.
		1. Pakkujal peab olema pädev pakutavate tööde teostamiseks. Nõue on täidetud, kui
			1. Pakkujal on MTR-s registreering pakutava iseloomuga tööde (üldehitus) teostamiseks, või
			2. Pakkuja vastutaval isikul on vähemalt diplomeeritud ehitusinseneri tase 6, või
			3. Pakkuja on teinud 2023.a. analoogseid töid vähemalt 100 000 euro eest.
4. Pakkumuse struktuur ja nõutud dokumentide loetelu ning pakkumuse märgistamise nõuded:
	1. Lisa 1 vormikohane pakkumus ja sellele lisatud dokumendid esitada (pakkuja seadusliku esindaja poolt digitaalselt allkirjastatult) e-posti aadressile enn.mager@paide.ee hiljemalt 25.04.2024 kella 13.00-ks. Märgusõnaks „Lai 33 peasissepääsu pakkumus“.
	2. Ühispakkumuse puhul lisada ühispakkujate volikirjad nende esindajale volituste andmise kohta;
5. Pakkumuste avamise täpne koht ja aeg
	1. Hankija avab pakkumused ilma pakkujate juuresolekuta
	2. Pakkumuste tagasilükkamine. Hankijal on õigus tagasi lükata kõik pakkumused, kui
	3. kõigi vastavaks tunnistatud pakkumuste maksumused ületavad hankelepingu eeldatavat maksumust;
	4. ükski pakkumus ei vasta hankedokumentides kehtestatud tingimustele.
6. Täiendava teabe nõudmise õigus.
	1. Infovahetus hankija ja pakkujate vahel toimub e-posti vahendusel.
	2. Hankijal on õigus nõuda vajadusel pakkuja kvalifikatsiooni tõendamise kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või rahuldavate selgituste mittesaamisel on hankijal õigus pakkuja tunnistada kvalifikatsiooninõuetele mittevastavaks.
	3. Hankijal on õigus nõuda vajadusel pakkumuse kohta täiendavaid selgitusi ja täiendavate dokumentide esitamist. Pakkuja on kohustatud täiendavad selgitused ja dokumendid esitama 3 tööpäeva jooksul. Dokumentide mitteesitamisel ja/või rahuldavate selgituste mittesaamisel on hankijal õigus pakkumus tunnistada hankedokumentide nõuetele mittevastavaks.
7. Läbirääkimiste pidamine
	1. Hankija jätab endale õiguse pidada pakkujatega läbirääkimisi pakkumuse ja hankelepingu täpsustamiseks. Läbi võidakse rääkida tehnilise lahenduse, tööde koosseisude ja mahtude ning maksumuse, tööde teostamise ajagraafiku ja muude pakkumuse oluliste näitajate osas.

Hankija võib anda pakkujatele võimalus pakkumuste korrigeerimiseks.

1. Pakkumuse edukaks tunnistamine
	1. Hankijal on õigus pakkumus edukaks tunnistada kas kogu pakkumuse või selle osa suhtes (sõltuvalt pakkumuste maksumusest ja tellija maksejõust). Edukaks tunnistatakse tellijale soodsaim pakkumus, lähtuvalt pakkumuse maksumusest, tööde kestvusest ja ajast, kasutatavast tehnoloogiast ja töökorraldusest.

Lisa 1

Saata enn.mager@paide.ee

Hiljemalt 25.04.2024

Alla lihthanke piirmäära jääv hange

„Paide linna Lai tn 33 hoone peasissepääsu remont“

 PAKKUJA KINNITUSED JA pakkumus

Hankija Paide Linnavalitsus, registrikood 77000246,

Pakkuja:

 Nimi ……………………………….

 Registrikood ………………………………..

 Postiaadress ………………………………..

 E-post ……………………………….

 Telefon ……………………………….

 Pakkuja kontaktisik (esindaja või volitatud esindaja) pakkumuse osas

 Nimi ………………………………

 E-post ……………………………….

 Telefon……………………………….

Seoses oma pakkumuse esitamisega kinnitame, et (korrigeerida teksti, et väited kehtiksid pakkuja kohta)

1. Oleme hoolega tutvunud objektiga ja selle remondi tingimustega, määranud tööde mahud ja kontrollinud üle tööde koosseisu, ning pakkumuse koostamisel arvestanud nendega.
2. Meil puudub 100 eurot ületav riiklike maksude võlg.
3. Meie tehniline ja kutsealane kvalifikatsioon on tõendatud:
	1. Omame MTR-s registreeringut, mis annab õiguse üldehitustööde teostamiseks. Dokumendi koopia lisatud.
	2. Töid juhtival spetsialistil ………………….. on diplomeeritud ehitusinseneri tase …… (dokumendi koopia lisatud).
	3. Analoogsete objektidena esitame (objekti nimetus, tellija nimi, objekti rahaline maht, tööde teostamise aeg) ……………… .
4. Meie 2022.a. netokäive on ………… eurot.
	1. Pakkumuse koostamisel ja esitamisel oleme arvestanud kõiki hankedokumendi tingimusi ja nõudeid, sh oleme tutvunud objektiga ning sealsete töötingimustega, määranud tegemisele tulevate tööde koosseisu ja mahud, ning arvestanud nendega pakkumuse koostamisel.

**ESITAME OMAPOOLSE PAKKUMUSE**

Summad KM-ta

Tööde alustamisel ja kestvusel arvestada mõlema trepi tegemisega

|  |  |  |
| --- | --- | --- |
| Jrk | Nimetus | Summa, KM-ta, € |
| 1 | Sissepääsu katus koos läänepoolse serva täieliku uuendamisega |  |
| 1.1 | Lisandub idapoolse serva täieliku uuendamisega |  |
| 1.2 | Lisandub esiserva täieliku uuendamisega |  |
| 1.3 | Lisandub tagaserva täieliku uuendamisega |  |
|  | Kokku katus |  |
| 2 | Peatrepi remont |  |
|  | KOKKU |  |
|  | Käibemaks |  |
|  | Kokku koos käibemaksuga |  |

Meie pakkumuse edukaks tunnistamise korral teostame tööd ajavahemikul ………………. töö kestvusega objektil …………… kalendripäeva.

Lisada kasutatava tehnoloogia lühikirjeldus.

Meie pakkumus on jõus 60 päeva alates pakkumuste esitamise lõpptähtajast.

Pakkuja seadusliku või volitatud esindaja nimi: ………………………………….

Esindamise alus …………………………………

Allkiri: \_\_\_\_\_\_\_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_\_\_\_

Lisatud (vajadusel)